pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- นายกรัฐมนตรีแจงข้อเท็จจริงกรณีภารกิจที่ จ.สระแก้ว วอนทุกฝ่ายหยุดเชื่อมโยงประเด็นการเมือง พร้อมแสดงความเป็นห่วงบ้านเมืองหลังเลือกตั้ง
วันอาทิตย์ที่ 13 พฤษภาคม 2561
นายกรัฐมนตรีแจงข้อเท็จจริงกรณีภารกิจที่ จ.สระแก้ว วอนทุกฝ่ายหยุดเชื่อมโยงประเด็นการเมือง พร้อมแสดงความเป็นห่วงบ้านเมืองหลังเลือกตั้ง
นายกรัฐมนตรีแจงข้อเท็จจริงกรณีภารกิจที่ จ.สระแก้ว วอนทุกฝ่ายหยุดเชื่อมโยงประเด็นการเมือง พร้อมแสดงความเป็นห่วงบ้านเมืองหลังเลือกตั้ง
วันนี้ (13 พฤษภาคม 2561)
พลเอก ประยุทธ์ จันทร์โอชา นายกรัฐมนตรี กล่าวถึงกระแสข่าวการเดินทางไปปฏิบัติภารกิจที่ จ.สระแก้ว ว่า เรื่องดังกล่าวไม่เกี่ยวข้องกับการไปพบใคร หรือจะไปดูด ส.ส.ในพื้นที่ หรือไปพบปะประชาชน และไม่ใช่เกรงว่าจะถูกมองเชื่อมโยงทางการเมือง จึงได้ยกเลิกภารกิจไป เพราะแต่เดิมนั้นได้กําหนดว่าจะเดินทางไปเป็นประธานพิธีเปิดด่านชายแดนร่วมกับสมเด็จฮุนเซน นายกรัฐมนตรีกัมพูชา แต่เนื่องจากนายกรัฐมนตรีกัมพูชาติดภารกิจจึงต้องยกเลิกกําหนดการ
"นายกฯ ไม่ต้องการให้สื่อมวลชนหรือนักการเมืองนําประเด็นนี้ไปบิดเบือนสร้างความเข้าใจผิด ส่วนการย้ายพรรคหรือรวมพรรคก็ไม่ใช่สิ่งที่จะรับประกันว่าผู้นั้นจะได้เป็น ส.ส. หากไม่มีผลงานหรือไม่ได้รับความไว้วางใจ ประชาชนก็ไม่เลือกอยู่แล้ว จึงไม่อยากให้กังวลจนมากเกินไป และต้องเคารพการตัดสินใจของประชาชนด้วย"
นายกรัฐมนตรียังแสดงความเป็นห่วงด้วยว่า แม้ขณะนี้ยังไม่เข้าสู่การเลือกตั้ง แต่มีการยุยงปลุกปั่นให้ร้ายเช่นนี้ และเมื่อเลือกตั้งแล้วบ้านเมืองจะเป็นอย่างไร ส่วนกรณีนายเสนาะ เทียนทอง นั้นนายกฯ เคยรู้จักมานานแล้ว แต่ไม่ได้ใกล้ชิดสนิทสนมหรือเกี่ยวข้องใด ๆ กัน
.......
สํานักโฆษก
รัฐบาลไทย-ข่าวทำเนียบรัฐบาล-รมต. นร. นาย เทวัญ ฯ ขอบคุณภาคเอกชนผู้ผลิตรองเท้ายางพารา ร่วมสนับสนุนรองเท้ายางพาราแก่ผู้ประสบอุทกภัยในพื้นที่ จ.อุบลราชธานี
วันศุกร์ที่ 27 กันยายน 2562
รมต. นร. นาย เทวัญ ฯ ขอบคุณภาคเอกชนผู้ผลิตรองเท้ายางพารา ร่วมสนับสนุนรองเท้ายางพาราแก่ผู้ประสบอุทกภัยในพื้นที่ จ.อุบลราชธานี
รมต. นร. นาย เทวัญ ฯ ขอบคุณภาคเอกชนผู้ผลิตรองเท้ายางพารา ร่วมสนับสนุนรองเท้ายางพาราแก่ผู้ประสบอุทกภัยในพื้นที่ จ.อุบลราชธานี
วันนี้ (27 ก.ย.62) ตัวแทนจาก บริษัท กรีน ฟุตแวร์ ผู้ผลิตรองเท้ายางพารา ยี่ห้อ มิกซ์สตาร์ ฟุตแวร์ เข้าพบ นายเทวัญ ลิปตพัลลภ รัฐมนตรีประจําสํานักนายกรัฐมนตรี เพื่อร่วมบริจาครองเท้ายางพาราแก่ผู้ประสบอุทกภัย จ.อุบลราชธานี จํานวน 50,000 คู่ ราคาคู่ละ 100 บาท รวมเป็นมูลค่า 5,000,000 บาท ทั้งนี้ บริษัท กรีน ฟุตแวร์ ได้ดําเนินการส่งมอบรองเท้ายางพาราไปยังพี่น้องประชาชน จ.อุบลราชธานี เป็นที่เรียบร้อย โดยทางส่วนที่เกี่ยวข้องจะดําเนินการแจกจ่ายแต่ละพื้นที่อีกครั้ง
รัฐมนตรีประจําสํานักนายกรัฐมนตรี กล่าวขอบคุณผู้แทน บริษัท กรีน ฟุตแวร์ ที่ร่วมกันช่วยเหลือพี่น้องผู้ประสบภัยในครั้งนี้ ขณะที่ รัฐมนตรีประจําสํานักนายกรัฐมนตรีและคณะ จะร่วมติดตามเจ้าประคุณสมเด็จพระมหาธีราจารย์ กรรมการมหาเถรสมาคม เจ้าอาวาสวัดยานนาวา และคณะสงฆ์ ไปตรวจเยี่ยมและถวายกัปปิยภัณฑ์พระสงฆ์สามเณร และมอบถุงยังชีพแก่ประชาชนผู้ประสบอุทกภัย ในเขตพื้นที่ จ.อุบลราชธานี ในวันเสาร์ที่ 28 กันยายน 2562 นี้
......................................
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-สธ.เยี่ยมโครงการหน่วยแพทย์เคลื่อนที่ ฯ ช่วงที่ 2 โรงเรียนบ้านไหนหนัง จ.กระบี่
วันพุธที่ 16 มกราคม 2562
สธ.เยี่ยมโครงการหน่วยแพทย์เคลื่อนที่ ฯ ช่วงที่ 2 โรงเรียนบ้านไหนหนัง จ.กระบี่
รองปลัดกระทรวงสาธารณสุข เยี่ยมโครงการบูรณาการหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว
รองปลัดกระทรวงสาธารณสุข เยี่ยมโครงการบูรณาการหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว ที่โรงเรียนบ้านไหนหนัง จังหวัดกระบี่
วันนี้ (16 มกราคม 2562) นายแพทย์ศุภกิจ ศิริลักษณ์ รองปลัดกระทรวงสาธารณสุข ลงพื้นที่เยี่ยมหน่วยแพทย์เคลื่อนที่ โครงการบูรณาการหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว ณ โรงเรียนบ้านไหนหนัง ต.เขาคราม อ.เมืองกระบี่ จ.กระบี่ ให้สัมภาษณ์ว่า ในระหว่างวันที่ 7 – 20 มกราคม 2562 นี้ กระทรวงสาธารณสุข และหน่วยงานต่าง ๆ ได้จัดหน่วยแพทย์เคลื่อนที่ฯ เพื่อมอบเป็นของขวัญปีใหม่แก่ประชาชนในพื้นที่ทุรกันดารห่างไกล 878 อําเภอและกทม. ช่วงที่ 2 หลังจากช่วงแรกที่ดําเนินการระหว่างวันที่ 11-24 ธันวาคม 2561 มีประชาชนเข้ารับบริการจํานวนมาก และมีความพึงพอใจที่มีโอกาสพบแพทย์โดยไม่ต้องเดินทางไกลไปโรงพยาบาล
นายแพทย์ศุภกิจกล่าวต่อว่า สําหรับหน่วยแพทย์เคลื่อนที่ฯ ที่โรงเรียนบ้านไหนหนัง ได้จัดกิจกรรมบริการประชาชนทั้ง 6 กิจกรรมหลัก บริการตรวจรักษาโรคทั่วไป บริการตรวจสายตา บริการคัดกรองสุขภาพจิต และเน้นการประเมินและกระตุ้นพัฒนาการเด็กเล็ก บริการทันตกรรม สาธิตการแปรงฟันที่ถูกวิธี สาธิตทําลูกประคบด้วยสมุนไพร บริการคัดกรองความเสี่ยงโรคหลอดเลือดหัวใจและสมอง (CVD Risk) สาธิตและฝึกการช่วยฟื้นคืนชีพ
นอกจากนี้ ยังมีกิจกรรมที่ให้บริการตามบริบทของพื้นที่ เช่น บริการข้อมูลด้านสินเชื่อและบัตรสวัสดิการของรัฐ แนะนําข้อมูลทางการเงิน บริการรถเคลื่อนที่ส่งเสริมการอ่านและแนะนําอาชีพ บริการแนะนําสิทธิประโยชน์ผู้พิการและด้อยโอกาส บริการตัดผม และจําหน่ายผลิตภัณฑ์ของชุมชน โดยได้รับความร่วมมือจากสํานักงานสาธารณสุขจังหวัดกระบี่ สํานักงานสาธารณสุขอําเภอเมืองกระบี่ สํานักงานพัฒนาสังคมและความมั่นคงของมนุษย์จังหวัดกระบี่ ศูนย์การศึกษาพิเศษ ศูนย์วิจัยและพัฒนาการเกษตร สํานักงานส่งเสริมการศึกษานอกระบบและการศึกษาตามอัธยาศัย (กศน.) โรงเรียนเสริมสวยเสริมสยาม อสม. และภาคเอกชนต่าง ๆ ในพื้นที่
****************************16 มกราคม 2562
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 24 – 30 กรกฎาคม 2563
วันศุกร์ที่ 31 กรกฎาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 24 – 30 กรกฎาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 24 – 30 กรกฎาคม 2563 พบการกระทําผิด จํานวน 278 คดี คิดเป็นเงินค่าปรับ 6.40 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 24 - 30 กรกฎาคม 2563) พบว่ามีการกระทําผิด จํานวน 278 คดี คิดเป็นเงินค่าปรับ 6.40 ล้านบาท โดยแยกเป็น สุรา จํานวน 166 คดี ค่าปรับ 1.43 ล้านบาท ยาสูบ จํานวน 67 คดี ค่าปรับ 1.91 ล้านบาท ไพ่ จํานวน 5 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 22 คดี ค่าปรับ 2.64 ล้านบาท รถจักรยานยนต์ จํานวน 7 คดี ค่าปรับ จํานวน 0.18 ล้านบาท และสินค้าอื่น ๆ จํานวน 11 คดี ค่าปรับ 0.22 ล้านบาท โดยมีของกลางแยกเป็นน้ําสุรา จํานวน 1,621.449 ลิตร ยาสูบ จํานวน 5,837 ซอง ไพ่ จํานวน 123 สํารับ น้ํามันและผลิตภัณฑ์น้ํามัน จํานวน 74,130.000 ลิตร รถจักรยานยนต์ จํานวน 7 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 30 กรกฎาคม 2563 พบว่ามีการกระทําผิด จํานวน 23,773 คดี คิดเป็นเงินค่าปรับ 410.07 ล้านบาท โดยแยกเป็น สุรา จํานวน 13,581 คดี ค่าปรับ 137.49 ล้านบาท ยาสูบ จํานวน 7,008 คดี ค่าปรับ 162.16 ล้านบาท ไพ่ จํานวน 513 คดี ค่าปรับ 7.21 ล้านบาท น้ํามันและผลิตภัณฑ์น้ํามัน จํานวน 1,078 คดี ค่าปรับ 46.20 ล้านบาท น้ําหอม จํานวน 54 คดี ค่าปรับ 1.37 ล้านบาท รถจักรยานยนต์ จํานวน 1,051 คดี ค่าปรับ จํานวน 26.05 ล้านบาท และสินค้าอื่น ๆ จํานวน 488 คดี ค่าปรับ 29.59 ล้านบาท โดยมีของกลางแยกเป็นน้ําสุรา จํานวน 1,780,555.954 ลิตร ยาสูบ จํานวน 440,113 ซอง ไพ่ จํานวน 61,879 สํารับ น้ํามันและผลิตภัณฑ์น้ํามัน จํานวน 2,678,009.000 ลิตร น้ําหอม จํานวน 43,064 ขวด รถจักรยานยนต์ จํานวน 1,182 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-กระทรวงดิจิทัลฯ ประกาศแจ้งเตือนประชาชนไม่ต้องกังวล ในการส่งรูปภาพข้อความคำกล่าวทักทาย ปรารถนาดี ผ่านทางไลน์ที่คิดกันว่าจะเป็นช่องให้นักล้วงเจาะข้อมูลส่วนตัว (hackers)
วันพุธที่ 5 ธันวาคม 2561
กระทรวงดิจิทัลฯ ประกาศแจ้งเตือนประชาชนไม่ต้องกังวล ในการส่งรูปภาพข้อความคํากล่าวทักทาย ปรารถนาดี ผ่านทางไลน์ที่คิดกันว่าจะเป็นช่องให้นักล้วงเจาะข้อมูลส่วนตัว (hackers)
กระทรวงดิจิทัลฯ
p.p1 {margin: 0.0px 0.0px 12.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 12.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 12.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม โฆษกกระทรวงดิจิทัลฯ กล่าวว่า จากที่ได้รับแจ้งรายงานกรณีที่มีนักล้วงเจาะข้อมูล (hackers) หรือแฮกเกอร์ ได้ออกแบบรูปภาพ และภาพเคลื่อนไหว ที่ซ่อนรหัสขโมยข้อมูลไว้ โดยเมื่อนําภาพเหล่านั้นไปใช้ในการส่งต่อก็จะมีการขโมยข้อมูลส่วนตัวจากอุปกรณ์ของผู้รับ ทั้งนี้ ตามรายงานระบุว่า เหยื่อที่ถูกหลอกลวง ต้มตุ๋นมากกว่า 500,000 ราย ได้ถูกหลอกทําธุรกรรม หรือถูกฉ้อโกงทางเน็ตไปแล้ว
โดยในสื่อสังคมออนไลน์ต่าง ๆ ได้มีการส่งต่อข้อความแจ้งเตือนประชาชนผู้ที่ใช้แอปพลิเคชันไลน์ ว่าหากต้องการทักทายผู้อื่น ให้พิมพ์ข้อความด้วยตนเอง เพื่อปกป้องตัวเองรวมทั้งครอบครัวและเพื่อนจากการถูกขโมยข้อมูล นอกจากนี้ ยังมีคําเตือนที่ระบุอีกว่า ให้ลบรูปภาพที่ถูกออกแบบสําเร็จมาเพื่อการทักทายที่เคยส่งไปก่อนหน้านี้และล่าสุดให้หมด เพื่อความปลอดภัยของตัวท่านเองและเพื่อน ๆ อีกทั้งเพื่อหลีกเลี่ยงการถูกแฮกเกอร์มาหลอกลวง ล้วงข้อมูล (Phising) ซึ่งพวกนี้มักจะฝังโปรแกรมรหัสล้วงเจาะข้อมูลในไฟล์ภาพ รวมทั้งในไฟล์ภาพเคลื่อนไหว (GIFs) ที่เราใช้ด้วย โดยจะขโมยข้อมูลส่วนตัว หมายเลขบัตรเครดิต และรหัสลับส่วนตัวของผู้ใช้ และส่งต่อรูปภาพดังกล่าวไปอย่างง่ายดาย และย้ําว่าหากต้องการทักทายซึ่งกันและกัน ให้พิมพ์ถ้อยคําของตัวเอง หรือสร้างรูปภาพ วิดีโอ ที่ทําขึ้นมาเองดีกว่า
กระทรวงดิจิทัลเพื่อเศรษฐกิจและสังคม ตรวจสอบข้อมูลเพิ่มเติมแล้ว ปัจจุบันยังไม่พบรายงานการเจาะระบบ หรือการเข้าถึงข้อมูลโดยมิชอบจากการส่งภาพหรือภาพเคลื่อนไหวผ่านทางไลน์แต่อย่างใด ซึ่งในทางทฤษฎี หากไลน์มีช่องโหว่การฝังสคริปต์ในภาพอาจนําไปสู่การเจาะระบบได้ อย่างไรก็ตามไลน์ป้องกันปัญหากรณีของการส่งภาพต่างๆ ผ่านโปรแกรมไลน์ โดยระบบของไลน์ จะแปลงภาพนั้นเป็นไฟล์ภาพที่เป็นลักษณะเฉพาะของ LINE (Line version of image) ดังนั้นหากมีรหัสที่แฝงอยู่ ก็จะได้ถูกปรับไฟล์ใหม่ให้เป็นเพียงภาพเท่านั้น และภาพที่ส่งจะได้จากการดึงจากเซิร์ฟเวอร์ของไลน์ ไปยังผู้ใช้คนอื่น ไม่มีทางที่จะมีการเชื่อมต่อบุคคลที่ 3 ระหว่างแต่ละฝ่าย หรือจากผู้ส่งไปผู้รับโดยตรง
******************
รัฐบาลไทย-ข่าวทำเนียบรัฐบาล-รมช.สมชาย ร่วมคณะรองนายกสมคิด เยี่ยมชมผู้ผลิตชิ้นส่วนอิเล็กทรอนิกส์และ Circuit boards พร้อมชมการพัฒนาหุ่นยนต์อุตสาหกรรมรายใหญ่ของจีน เพื่อชักชวนลงทุนในไทย
วันพฤหัสบดีที่ 28 มิถุนายน 2561
รมช.สมชาย ร่วมคณะรองนายกสมคิด เยี่ยมชมผู้ผลิตชิ้นส่วนอิเล็กทรอนิกส์และ Circuit boards พร้อมชมการพัฒนาหุ่นยนต์อุตสาหกรรมรายใหญ่ของจีน เพื่อชักชวนลงทุนในไทย
รัฐมนตรีช่วยว่าการกระทรวงอุตสาหกรรม ร่วมคณะรองนายกรัฐมนตรี เยือนเขตบริหารพิเศษฮ่องกง และเมืองเซินเจิ้น สาธารณรัฐประชาชนจีน เพื่อชักชวนนักลงทุน 10 อุตสาหกรรมเป้าหมายในจีนมาร่วมลงทุนในประเทศไทย
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมคณะรองนายกรัฐมนตรี เยือนเขตบริหารพิเศษฮ่องกง และเมืองเซินเจิ้น สาธารณรัฐประชาชนจีน เพื่อชักชวนนักลงทุน 10 อุตสาหกรรมเป้าหมายในจีนมาร่วมลงทุนในประเทศไทย พร้อมเยี่ยมชมอุตสาหกรรมอิเล็กทรอนิกส์และ Circuit boards การพัฒนาอุตสาหกรรมหุ่นยนต์รายใหญ่ของสาธารณรัฐประชาชนจีน โดยมีนายเดชา จาตุธนานันท์ รองอธิบดีกรมส่งเสริมอุตสาหกรรม และนายภาสกร ชัยรัตน์ ผู้อํานวยการกองยุทธศาตร์และแผน กรมส่งเสริมอุตสาหกรรม ร่วมคณะ
โดยเมื่อวันที่ (27 มิถุนายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมคณะเดินทางกับนายสมคิด จาตุศรีพิทักษ์ รองนายกรัฐมนตรี เยี่ยมชมบริษัท Foxconn เมืองเซินเจิ้น ซึ่งเป็นผู้ผลิตและรับผลิตอุปกรณ์อิเล็กทรอนิกส์ที่มีสํานักงานใหญ่อยู่ในประเทศไต้หวัน เป็นบริษัทผู้ผลิตชิ้นส่วนอิเล็กทรอนิกส์และ Circuit boards ที่ใหญ่ที่สุดในโลก ซึ่งมีโรงงานขนาดใหญ่ 13 แห่งใน 9 เมืองใหญ่ในสาธารณรัฐจีน โดยบริษัท Foxconn เป็นบริษัทฯ ที่เริ่มผลิตตั้งแต่เครื่องมือไปจนถึงผลิตภัณฑ์สมาร์ทโฟน สินค้าอิเล็กทรอนิกส์ โทรทัศน์ เป็นต้น
นอกจากนี้ยังได้เยี่ยมชมบริษัท BGI (Beijing Genomics Institute) เมืองเซินเจิ้น เป็นบริษัทที่มีผู้วิจัยและพัฒนาเทคโนโลยีชีวภาพชั้นนําของโลกและเทคโนโลยีการแพทย์ชั้นนําของจีน พร้อมทั้งพัฒนาเทคโนโลยี Robotics และเป็นผู้ผลิตเครื่องมือสําหรับวิจัยลําดับเบสดีเอ็นเอ (DNA Sequencing) ราคาถูกแต่คุณภาพสูง เป็นที่ยอมรับในวงการแพทย์ชั้นนําทั่วโลก โดยในปัจจุบันมีนักวิทยาศาสตร์ชั้นนําจากทั่วโลกมาทําโครงการวิจัยร่วมกับ BGI ที่เซินเจิ้น ในเรื่องการถอดรหัสพันธุกรรมข้าวเพื่อพัฒนาการเกษตร หรือการถอดรหัสพันธุกรรมความฉลาดของมนุษย์ โดย BGO ได้เข้าซื้อ Complete Genomics ซึ่งเป็นบริษัทผลิตเครื่องมือวิจัยทางพันธุกรรมชั้นนําของสหรัฐอเมริกา
ทั้งนี้ คณะรองนายกรัฐมนตรี ยังได้เยี่ยมชมบริษัท UBTECH ROBOTICS CORP เมืองเซินเจิ้น ซึ่งเป็นองค์กรที่มีเทคโนโลยีสูงที่มีส่วนร่วมในการวิจัยและพัฒนาการผลิตตลอดจนส่งเสริมและเผยแพร่หุ่นยนต์ทั่วโลก และยังเป็นบริษัทฯ แห่งแรกในสาธารณรัฐประชาชนจีนที่ผลิตหุ่นยนต์มนุษย์เชิงพาณิชย์ที่สามารถโต้ตอบช่วยเหลือและให้บริการประชาชนได้
รัฐบาลไทย-ข่าวทำเนียบรัฐบาล-กสร. จัดอบรมนบร. รุ่นที่ 28 มุ่งสร้างข้าราชการมืออาชีพ
วันพุธที่ 20 กุมภาพันธ์ 2562
กสร. จัดอบรมนบร. รุ่นที่ 28 มุ่งสร้างข้าราชการมืออาชีพ
กรมสวัสดิการและคุ้มครองแรงงาน จัดฝึกอบรมหลักสูตรการพัฒนานักบริหารแรงงานเพื่อการเปลี่ยนแปลงระดับกลาง (นบร. รุ่นที่ 28) ระหว่างวันที่ 20 ก.พ. – 7 มี.ค. 62  มุ่งเสริมสร้างความรู้และทักษะในการปฏิบัติราชการ สมรรถนะที่จําเป็นต่อการปฏิบัติงาน ตั้งเ
นายสมบูรณ์ ตรัยศิลานันท์ รองอธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดการฝึกอบรมหลักสูตรการพัฒนานักบริหารแรงงานเพื่อการเปลี่ยนแปลงระดับกลาง (นบร.) รุ่นที่ 28 ในวันที่ 20 กุมภาพันธ์ 2562 ณ โรงเรม เอสรัชดา เลเชอร์ โฮเต็ล กรุงเทพฯ ว่า กสร. ให้ความสําคัญในการพัฒนาบุคลากรของกรมให้มีความพร้อมในการปฏิบัติราชการอย่างมืออาชีพ มีความรู้ ความเข้าใจ มีทักษะและทัศนคติที่ดีในการปฏิบัติราชการ โดยเฉพาะนักบริหารระดับกลาง ซึ่งถือเป็นผู้ที่มีความสําคัญในการขับเคลื่อนกลไกการบริหารจัดการองค์กรไปสู่ความสําเร็จในฐานะบุคคลกลางที่จะต้องเชื่อมโยงและถ่ายทอดนโยบาย จากผู้บริหารระดับสูงไปสู่การปฏิบัติ ดังนั้น การฝึกอบรมหลักสูตรการพัฒนานักบริหารแรงงานเพื่อการเปลี่ยนแปลงระดับกลาง หรือ นบร. ซึ่งจัดขึ้นระหว่างวันที่ 20 กุมภาพันธ์ – 7 มีนาคม 2562 รวม 16 วัน มีวัตถุประสงค์เพื่อเสริมสร้างให้ข้าราชการระดับชํานาญการที่จะก้าวไปสู่การเป็นนักบริหารระดับกลางต่อไป ในอนาคตเป็นผู้นํายุคใหม่ที่มีแนวคิดและประสบการณ์ทางด้านวิชาการและการบริหาร สามารถปรับตัวให้ทันต่อสภาวการณ์ที่เปลี่ยนแปลง รวมทั้งเป็นผู้มีศักยภาพ มีทัศนคติ ค่านิยม และความรับผิดชอบโดยยึดหลักคุณธรรม จริยธรรมและความโปร่งใส มุ่งผลสัมฤทธิ์ถึงประชาชน ตอบสนองความต้องการของผู้ที่มีส่วนได้ ส่วนเสียทุกภาคส่วนได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ จัดโครงการ “ จิตอาสาปันน้ำใจเพื่อชุมชน ” มอบอาหารกลางวันให้แก่ประชาชนในชุมชนทับแก้ว [กระทรวงคมนาคม]
วันศุกร์ที่ 22 พฤษภาคม 2563
รถไฟฟ้าแอร์พอร์ต เรล ลิงก์ จัดโครงการ “ จิตอาสาปันน้ําใจเพื่อชุมชน ” มอบอาหารกลางวันให้แก่ประชาชนในชุมชนทับแก้ว [กระทรวงคมนาคม]
ช่วงสถานการณ์การแพร่ระบาดของโควิด-19
รถไฟฟ้าแอร์พอร์ต เรล ลิงก์ จัดโครงการ “ จิตอาสาปันน้ําใจเพื่อชุมชน ” มอบอาหารกลางวันให้แก่ประชาชนในชุมชนทับแก้ว ซึ่งตั้งอยู่บริเวณใกล้เคียงกับศูนย์ควบคุมการเดินรถ และโรงซ่อมบํารุง บริษัท รถไฟฟ้า ร.ฟ.ท. จํากัด จํานวน 200 กล่อง เมื่อวันศุกร์ที่ 22 พฤษภาคม 63 ที่ผ่านมา
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด เปิดเผยว่า ด้วยตระหนักถึงนโยบายสําคัญของรัฐบาลและมีความห่วงใยประชาชนที่ได้รับผลกระทบและกําลังประสบความเดือดร้อนจากการขาดแคลนทุนทรัพย์ อาหาร และเครื่องอุปโภคบริโภคในสถานการณ์การแพร่ระบาดของเชื้อไวรัสโควิด-19 จึงได้จัดโครงการ "จิตอาสาปันน้ําใจเพื่อชุมชน" มอบอาหารกลางวันให้แก่ประชาชนในชุมชนทับแก้ว ซึ่งตั้งอยู่บริเวณใกล้เคียงกับศูนย์ควบคุมการเดินรถ และโรงซ่อมบํารุง บริษัท รถไฟฟ้า ร.ฟ.ท. จํากัด จํานวน 200 กล่อง เมื่อวันศุกร์ที่ 22 พฤษภาคม 63 ที่ผ่านมา
หากมีข้อสงสัยสามารถติดต่อสอบถามข้อมูลและเงื่อนไขเพิ่มเติมได้ที่หมายเลข Call Center 1690 หรือ www.srtet.co.th , www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-การประชุมเตรียมการแถลงข่าวเปิดตัวความร่วมมือกิจกรรม Cloud Kitchen Food Truck และการดำเนินกิจกรรมนำร่องในช่วงปลายเดือน มิถุนายน 2563 นี้
วันพุธที่ 17 มิถุนายน 2563
การประชุมเตรียมการแถลงข่าวเปิดตัวความร่วมมือกิจกรรม Cloud Kitchen Food Truck และการดําเนินกิจกรรมนําร่องในช่วงปลายเดือน มิถุนายน 2563 นี้
การประชุมเตรียมการแถลงข่าวเปิดตัวความร่วมมือกิจกรรม Cloud Kitchen Food Truck และการดําเนินกิจกรรมนําร่องในช่วงปลายเดือน มิถุนายน 2563 นี้ ณ ห้อง อก.1 ชั้น 2 อาคารสํานักงานปลัดกระทรวงอุตสาหกรรม
วันนี้ (17 มิถุนายน 2563) กระทรวงอุตสาหกรรม จัดการประชุมเตรียมการแถลงข่าวเปิดตัวความร่วมมือกิจกรรม Cloud Kitchen Food Truck และการดําเนินกิจกรรมนําร่องในช่วงปลายเดือน มิถุนายน 2563 นี้ โดยมีนายธีรยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม คณะผู้บริหารกระทรวงอุตสาหกรรม ผู้ประกอบการฟู๊ดทรัค ผู้ประกอบการดิจิทัลแพลทฟอร์ม และสมาคมรถไฟฟ้า ร่วมประชุม ณ ห้อง อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ผลการหารือทวิภาคีระหว่างนายกรัฐมนตรีและนายกรัฐมนตรีอินเดีย
วันจันทร์ที่ 29 มกราคม 2561
ผลการหารือทวิภาคีระหว่างนายกรัฐมนตรีและนายกรัฐมนตรีอินเดีย
ผลการหารือทวิภาคีระหว่างนายกรัฐมนตรีและนายกรัฐมนตรีอินเดีย
พลเอก ประยุทธ์ จันทร์โอชา นายกรัฐมนตรี พบหารือกับ นายนเรนทร โมที นายกรัฐมนตรีอินเดีย ก่อนการเข้าร่วมการประชุมสุดยอดอาเซียน-อินเดีย ณ เรือนรับรอง Hyderabad House
นายกรัฐมนตรียืนยัน ไทยและอาเซียน พร้อมส่งเสริมความเป็นหุ้นส่วนในเชิงสร้างสรรค์กับอินเดีย และไทยจะเป็นประเทศผู้ประสานงานความสัมพันธ์อาเซียน-อินเดีย ในเดือนสิงหาคม 2018 นี้จะผลักดันความร่วมมือต่างๆอย่างเต็มที่
สําหรับความสัมพันธ์ไทย-อินเดียนั้น มีพัฒนาการเกิดผลรูปธรรมในความร่วมมือต่างๆ เช่น การค้าการลงทุน และการต่อต้านการก่อการร้าย
ในการหารือ ผู้นําไทยและอินเดีย เห็นพ้องการผลักดันความร่วมมือทั้งในส่วนของความร่วมมือทวิภาคีและความร่วมมือในภูมิภาค
ในส่วนของความร่วมมือไทย-อินเดีย จะร่วมส่งเสริมความร่วมมือด้านดิจิทัล ซึ่งนโยบาย Smart Cities และ Digital India ของอินเดียมีความสอดคล้องกับนโยบายปฏิรูปเศรษฐกิจของไทย เช่น Thailand 4.0 EEC และ New S-Curve Industry ความร่วมมือด้านความมั่นคง อินเดียเห็นว่าไทยเป็นเพื่อนบ้านทางทะเลที่สําคัญ และจะแสวงหาความร่วมมือใหม่ๆในด้านความมั่นคงทางทะเล การสนับสนุนการต่อต้านการก่อการร้าย การทหาร และการต่อต้านอาชญากรรมข้ามชาติ ให้ก้าวหน้า ใกล้ชิดและเข้มแข็งยิ่งขึ้น ความร่วมมือด้านการท่องเที่ยว จะสนับสนุนเชื่อมเมืองท่องเที่ยวระหว่างกัน และสร้างกิจกรรมการท่องเที่ยวเพื่อส่งเสริมการติดต่อระหว่างประชาชนไทยและอินเดีย หรือ People to People Contact นอกจากนี้ ไทยและอินเดียจะมีความร่วมมือในน้ํามันปาล์มและยางธรรมชาติ ด้วย
ในความร่วมมือภูมิภาค ไทยและอินเดียเห็นพ้อง การส่งเสริมการเชื่อมโยงในทุกมิติ ทั้งทางบกและทางทะเล โดยเฉพาะความเชื่อมโยงในภูมิภาคอินโด-แปซิฟิก จะควบคู่ไปกับความมั่นคงทางทะเล เพราะความมั่นคงทางทะเลนั้นจะเกี่ยวเนื่องกับด้านเศรษฐกิจและความมั่นคง โดยเฉพาะการรักษาทรัพยากรทางทะเล
ไทยสนับสนุนแนวคิด Indo -Pacific และส่งเสริมให้การเปิดโอกาสให้ทุกฝ่ายเข้ามามีส่วนร่วมและเชื่อมโยงกันอย่างแท้จริงเพื่อประโยชน์แก่ทุกฝ่ายในภูมิภาค เช่นเดียวกับความตกลงหุ้นส่วนทางเศรษฐกิจระดับภูมิภาค หรือ RCEP ที่มุ่งหวังให้เป็นความตกลงที่ทันสมัยและให้ผลประโยชน์แก่ทุกประเทศอย่างสมดุล
รัฐบาลไทย-ข่าวทำเนียบรัฐบาล-‘หม่อมเต่า’หารือ สธ. เร่งรัดระบบตรวจสุขภาพแรงงานต่างด้าว
วันศุกร์ที่ 21 กุมภาพันธ์ 2563
‘หม่อมเต่า’หารือ สธ. เร่งรัดระบบตรวจสุขภาพแรงงานต่างด้าว
รัฐมนตรีว่าการกระทรวงแรงงาน ประชุมเร่งรัดจัดระบบการตรวจสุขภาพแรงงานต่างด้าว เผย สถานพยาบาลของรัฐและเอกชนในพื้นที่กรุงเทพมหานครแต่ละแห่งยังสามารถรองรับการให้บริการตรวจสุขภาพแรงงานต่างด้าวเพื่อขอใบอนุญาตทํางานได้อีกเป็นจํานวนมาก
เมื่อวันที่ 21 กุมภาพันธ์ 2563 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานการประชุมหารือกับผู้แทนจากกระทรวงสาธารณสุข ในประเด็นข้อร้องเรียนเกี่ยวกับคิวตรวจสุขภาพแรงงานต่างด้าวซึ่งใช้เวลานานและมีหลายขั้นตอนจนทําให้เกิดความล่าช้า ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยมี นายสุทธิ สุโกศล ปลัดกระทรวงแรงงาน นางเธียรรัตน์ นะวะมะวัฒน์ รองปลัดกระทรวงแรงงาน พร้อมด้วย ผู้บริหารระดับสูงกระทรวงแรงงาน เข้าร่วมในครั้งนี้ด้วย จากข้อมูลรายงานของกรมการจัดหางานเมื่อวันที่ 20 กุมภาพันธ์ 2563 พบว่า ปัจจุบันมีนายจ้างมาขอรับบัญชีรายชื่อคนต่างด้าว Name List แล้วจํานวน 845,544 คน ชําระค่าธรรมเนียมใบอนุญาตทํางานแล้ว 453,581 คน ออกใบอนุญาตทํางานแล้วจํานวน 300,115 คน
สําหรับสถานพยาบาลที่ให้บริการตรวจสุขภาพแรงงานต่างด้าวครอบคลุมทั้ง 4 แห่งในกรุงเทพมหานคร ได้แก่ ศูนย์ที่ 1 ไอทีสแควร์ หลักสี่ มีโรงพยาบาลราชวิถี ให้บริการตรวจวันจันทร์ – ศุกร์ ได้จํานวน 1,200 คนต่อวัน วันเสาร์ – อาทิตย์ จํานวน 3,000 คนต่อวัน และโรงพยาบาลเลิดสิน ให้บริการตรวจวันจันทร์ – ศุกร์ ได้จํานวน 1,600 คนต่อวัน วันเสาร์ – อาทิตย์ ได้จํานวน 1,600 คนต่อวัน ศูนย์ที่ 2 ยู อมูเลท พลาซ่า (บิ๊กซีเพชรเกษม) มีโรงพยาบาลราชพิพัฒน์ ให้บริการตรวจวันจันทร์ – ศุกร์วันละ 2,000 คน และโรงพยาบาลหลวงพ่อทวีศักดิ์ ชุตินธโร อุทิศ ให้บริการได้วันละ 700 คน ศูนย์ที่ 3 นัมเบอร์วัน พลาซ่า เขตบางนา มีโรงพยาบาลลาดกระบัง ให้บริการตรวจเสาร์ – อาทิตย์ได้จํานวน 600 คนต่อวัน โรงพยาบาลเวชการุณย์รัศมิ์ให้บริการจันทร์ – ศุกร์ จํานวน 600 คนต่อวัน โรงพยาบาลนพรัตนราชธานี ให้บริการวันจันทร์ – ศุกร์ ได้จํานวน 400 คนต่อวัน และวันเสาร์ – อาทิตย์ บริการได้จํานวน 1,000 คนต่อวัน และศูนย์ที่ 4 ตลาดสดสี่แยกหนองจอก มีโรงพยาบาลเวชการุณย์รัศมิ์ ให้บริการจันทร์ – ศุกร์ได้จํานวน 150 คนต่อวัน และโรงพยาบาลนพรัตนราชธานี ให้บริการวันจันทร์ – ศุกร์ ได้จํานวน 400 คนต่อวัน และวันเสาร์ – อาทิตย์จํานวน 1,000 คนต่อวัน
ม.ร.ว.จัตุมงคลฯ ยังได้สั่งการให้ผู้แทนกรมกรมการจัดหางานลงพื้นที่ตรวจสอบความเรียบร้อยภายในศูนย์บริการเบ็ดเสร็จ (OSS) แต่ละแห่งเป็นประจําต่อเนื่องอย่างน้อยวันละ 1 ครั้ง เพื่ออํานวยความสะดวกแก่นายจ้างและแรงงานต่างด้าวที่มาใช้บริการ พร้อมทั้งให้สถานพยาบาลส่งลําดับคิวที่สามารถให้บริการได้ในแต่ละวัน มายังศูนย์เทคโนโลยีสารสนเทศและการสื่อสาร กรมการจัดหางาน เพื่อดําเนินการแจ้งให้นายจ้างและบริษัทนําเข้าทราบโดยทั่วกันบนเว็บไซต์ รวมถึงประชาสัมพันธ์ผ่านทางช่องทางต่างๆ เพื่อข้อมูลในการนําต่างด้าวเข้ารับบริการตรวจสุขภาพต่อไป
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพ
ชนินทร เพ็ชรทับ ข่าว
21 กุมภาพันธ์ 2563